
ANG KOMITENG REHIYUNAL SA PARTIDO sa Isla 
sa Negros (KRPIN) naghatag sa pinakataas nga 
rebolusyonaryong pasidungog kang Ericson "Ka 
Fredo" Acosta, 50, kampyon sa kawsa sa mga 
mag-uuma ug mamumuo sa umahan sa isla sa 
Negros. Gitan-aw namo siya nga may taas nga 
pagtagad karong nalakip na siya sa talaan sa mga 
martir ug bayani sa bag-ong demokratikong re- 
bolusyon sama sa iyang minahal nga kapikas, Kerima 
"Ka Ella" Tariman-Acosta, nga nagsunod sa mga 
bantugang bayani sa unang Rebolusyong Pilipino. 
Gipasidunggan usab namo si Joseph Jimenez, 52, 
para sa mga katuigan nga iyang gigahin sa pag- 
alagad sa kalihukang mag-uuma ug hugot nga 
baruganan sa pakigbisog alang sa tiunay nga re- 
pormang agraryo. 

Bangis nga gipatay sa mga pasistang sundalo 
sa 94th ug 47th Infantry Battalion sa Philippine 
Army si Kaubang Ericson Legaspi Acosta sa sayong 
kabuntagon sa Nobyembre 30, 2022, samtang ang 
tibuok nasud nangandam sa pagsaulog sa adlaw nga 
natawhan sa proletaryong bayani ug amahan sa 
Katipunan, Gat Andres Bonifacio. Ang mga pintas 
nga iro sa militar misakmit kang Ka Fredo ug sa 
lokal nga organisador sa mga mag-uuma nga si 
Joseph Jimenez sa panimalay sa usa ka mag-uuma 
sa Sitio Makilo, Barangay Camansi, Kabankalan 
City, Negros Occidental ug mipatay kanila sa 


Ang makahiusa nga mensahe mao ang 
pagka-lehitimo sa mga pakigbisog sa 
katawhang Pilipino nga natawo gikan 
sa kadunot sa alang-alang pyudal ug 
alang-alang kolonyal nga katilingban 
nga nagduso sa usa ka magbabalak ug 
artista sama ni Kaubang Ericson Acosta 
nga mosubay sa dalan sa rebolusyon. 

pinakabrutal nga posibleng paagi. Nakaangkon sila 
og grabeng kadaut sa kalawasan gikan sa pag- 
pangdunggab ug pagpanigbas, mga bun-og sa sobrang 
pagkulata, ug samad pinusilan. 

Nakig-unong kami sa kasub-anan sa pamilya, 
higala, kauban ug tanang masang gilupigan ug gi- 
pahimuslan diin ang ilang siglo-ang-kadugayon 
nga mga pakigbisog miumol kang Ka Fredo isip usa 
ka halangdon nga proletaryo. Dugang pa, pursigido 
kaming itransporma ang among dakong kasilag ug 
kasub-anan ngadto sa militanteng kaisog ug de- 
terminasyon nga batukan ang dautan ug kon- 
trarebolusyonaryong plano sa rehimeng US-Marcos II 
sa pagpukan sa rebolusyonaryong kalihukan sa 
isla sa Negros ug isulong paabante ang gubat sa 
katawhan inspirado sa atong mga bayani ug mar- 
tir sama ni Kaubang Ericson Acosta. 

Among gikalipay ang mga mensahe ug pag- 
handum nga gipaambit sa mga suod nga higala ug 
nakatrabaho ni Ka Fredo sa iyang sayong katuigan 
sa Unibersidad sa Pilipinas-Diliman, sa iyang 
pagkapukaw isip aktibista ug mamumuong pangkul- 
tura taliwala sa krusyal nga pakigbisog sa nasud- 
nong demokratikong kalihukan ug sa iyang 
pagkahinog isip tibuok-panahon nga rebolusyonaryo. 
Ang makahiusa nga mensahe mao ang pagka-lehitimo 
sa mga pakigbisog sa katawhang Pilipino nga natawo 
gikan sa kadunot sa alang-alang pyudal ug alang- 


Nagapasalamat ang Ang Paghimakas sa mga kontribusyon agud mangin madinalag-on ang 
ini nga isyu. Sa pagpauswag sang aton Ang Paghimakas, ginapangabay sa tanan nga 
bumalasa nga padayon nga mag-amot sang mga balita, piktyur, istorya kag iban pa nga 
sinulat. Nagapangayo man kami sang inyo mga suhestyon kag komentaryo paano pa 

alang kolonyal nga katilingban nga 
nagduso sa usa ka magbabalak ug 
artista sama ni Kaubang Ericson 
Acosta nga mosubay sa dalan sa 
rebolusyon. 

Niadtong 2018, miabot si Ka 
Fredo, uban ni Ka Ella, sa Negros 
nga resolbado nga mosalmot sa 
gubat sa katawhan sa isla. Nahimo 
siyang sakop sa Kalihiman ug Ko- 
miteng Tigpatuman sa KRPIN. 
Pursigido niyang gipasulong ang 
Ikatulong Kalihukang Pagtul-id 
sa lima ka tuig nga programa sa 
KRPIN ug nagpatuman sa im- 
portanteng papel sa ideolohikal, 
pulitikal ug organisasyunal nga 
pagpalagsik niini taliwala sa nag- 
kusog nga mga opensiba sa kaa- 
way ug kontrarebolusyonaryong 
kampanya. 

Usa si Ka Fredo sa mga nangu- 
long kadre nga nagpahigayon sa 
malampuson nga deliberasyon 
ug pagsulat sa 25 ka tuig nga 
pagsumada sa rebolusyonaryong 
kasinatian sa rehiyon ug sa doku- 
mento niini sa Katilingbanong 
Pakisusi ug Pagtuki sa Hut-ong 
(KPPH) nga nagsilbi alang sa 
dugang pagpalig-on sa kahiusa- 
han sa mga sakop ug kadre sa 
Partido. 

Personal nga gipangunahan ni 
Ka Fredo ang pipila nga mga tigum 
sa pagtuon ug komperensya sa 
Abanteng Kurso sa Partido ug 
uban pang mga Pangpartido ug 
pulitikal nga kurso sa palibot sa 
mga kampo sa kaaway ug ilang 
operasyong pangkombat. Gisulat 
niya ang pipila ka mga instruk- 
syunal ug teoretikal nga materyales 
ug naghatag sa napanahon ug 
tukmang giya sa pagpalambo ug 
dugang sistematisasyon sa Pang- 
partido ug pulitikal nga mga 
gimbuhaton pang-edukasyon sa 
rehiyon. 

Dala ang iyang bahandianon 
nga kahibalo, talento ug kasinatian 
sa rebolusyonaryo nga gimbuha- 
tong pangkultura ug propaganda, 
giduso usab ni Ka Fredo ang 
regular nga pagmantala sa Ang 

Paghimakas, ang publikasyon sa 
CPP Negros, ug ang paglunsad 
sa literary folio niini, ang Ispading. 

Isip rehiyonal nga kadre ug 
konsultant sa National Democratic 
Front of the Philippines sa Kom- 
prehensibong Kasabutan sa Repor- 
mang Sosyo-Ekonomiko (CASER), 
nagtrabaho siya kuyog sa uban 
pang mga kadre sa Partido ug 
lokal nga organisasyong masa sa 
pagpakusog sa mga anti-pyudal 
nga pakigbisog sa isla ug, ingon 
man, sa mga anti-pasistang kam- 
panya. Ang pagdeploy ni Ka Fredo 
ug Ka Ella sa isla sa Negros 
kadungan sa paggrabe sa tiran- 
ya ni Rodrigo Duterte sa Negros 
nga gipasamot sa Memorandum 
Order 32 ug sa National Task 
Force-Elcac. 

Ang pakigbisog sa mga mag- 
uuma para sa yuta usa ka hait 
nga panagbangi sa mga agalong 
yutaan-asyendero nga mingresulta 
sa mga seryosong kaso sa pag- 
pamatay sa mga mag-uuma ug 
sa gipasiugda sa estado nga mga 
krimen nga nagtumong sa pag- 
sumpo sa pakigbisog sa mag- 
uumang Negrosanon. Sa Barangay 
Camansi diin gipatay si Ka Fredo 
ug Joseph Jimenez, ang mga pa- 
milyang mag-uuma nakigbisog 
alang sa yuta batok sa mga Sola, 
usa ka pamilya nga mangingilog- 
yuta nga nagbase sa syudad sa 
Kabankalan, sukad pa sa dekada 


40. Ang mga mag-uuma pamilyar 
kaayo sa mga pasistang binuhatan 
sa mga pwersa sa estado sama 
sa 47th IB. Nakasinati sila sa 
daghang insidente sa pagpang- 
sunog, pagpamatay, pagpanghasi, 
pagpanghulga, pagkaguba sa mga 
tanom ug pagpang-ihaw sa ilang 
kahayopan sulod na sa daghang 
katuigan. 


Usa ka modernong Bonifacio 

Sagad mapaambit ni Ka 
Fredo nga ulahing tubo siya sa 
nasudnong demokratikong kali- 
hukan tungod sa iyang "sakit "-- 
ang arogansyang petiburges. Ang 
hingpit nga paghatag sa iyang 
kinabuhi sa demokratikong re- 
bolusyon sa katawhan ug ang 
pakig-unong sa mga matag ad- 
law nga pakigbisog sa masa mao 
ang iyang tambal. Sa pagkatinuod, 
mapainubsanon ug dali ra siyang 
duolon. Mapainubsanon siya sa 
mga ideolohikal ug pulitikal nga 
diskusyon: kanunay naningkamot 
maghatag og hait apan simple 
nga pagpatin-aw nga dali lang 
masabtan sa mga kauban. Gi- 
dasig niya ang mga kauban nga 
mopalambo sa ilang talento ug 
kahanas ug manggihatagon sa 
iyang mga mapuslanong kritika 
ug sugyot. 

Walay kwestyon, si Kaubang 
Ericson Acosta usa ka modernong 
Andres Bonifacio. Sama kang 

Bonifacio, ang iyang mga balak nagpakita sa bangis 
nga realidad sa hut-onganon nga pagpanglupig ug 
pangpahimulos ug langyaw'ng dominasyon, ug mi- 
palanog sa bantugang kalihukang masa sa mga 
anak-sa-buhat alang sa nasudnong kagawasan ug 
katilingbanong kabag-ohan. Sama ni Bonifacio, gi- 
patay siya sa linoog nga paagi sa mga binayrang 
sundalo nga nag-alagad sa hakog nga langyaw'ng 
gahum ug lokal nga mapahimuslanong hut-ong. 
Ang iyang brutal nga kamatayon sa kamot sa mga 
pasistang terorista mohaling lang sa dugang hut- 
onganong kasilag sa dunot nga alang-alang ko- 
lonyal ug alang-alang pyudal nga nagharing sis- 
tema ug moduso sa katawhan sa ilang mas 
daghang ihap padulong sa rebolusyonaryong pag- 
batok ug armadong pakigbisog. 

Ang rebolusyonaryong kinabuhi ni Ka Fredo, labaw 
sa tanan, nagpatataw sa pagkamakatarunganon sa 
rebolusyon ug mibuak sa malisyosong pangangkon 
sa reaksyunaryong estado nga mga terorista ang 
mga rebolusyonaryo ug terorismo ang paglunsad 
sa rebolusyon batok sa tiranikal ug malupigong 
sistema. 

Ang tibuok Partido ug rebolusyonaryong kali- 
hukan sa isla sa Negros nakigduyog sa naglanog 


nga panawagan sa mga mamumuo, mag-uuma, 
kabatan-onan, kababayen-an, tawong simbahan, 
abogado, mamumuong pangkultura ug media ug 
uban pang mga sektor, organisasyon, ug mga 
personahe alang sa hustisya ug pagpatubag sa 
estado sa pagpatay kang Ka Fredo ug Joseph 
Jimenez, organisador sa mga mag-uuma. 

Apan, ang pagpangita sa hustisya sa panahon 
sa mga pasista ug diktador mao ang pagpursige sa 
sunson ug kuyanap nga gerilyang pakiggubat nga 
nanukad sa nagkalapad ug nagkalawom nga 
baseng masa. Ang natigom nga mga utang nga 
dugo sa pasistang Armed Forces of the Philippines 
(AFP) pagasilotan aron matagaan og hustisya ang 
tanang pagpanglapas sa tawhanong katungod ug 
pabayron sila og mahal sa pagbalewala sa in- 
ternasyunal nga makitawhanong balaud ug mga 
pagsulundan sa gyera. 

Gidasig namo ang mga maayong anak sa nasud 
sa pagsunod sa gipakitang ehemplo ni Ka Fredo sa 
pag-alagad sa katawhan ug rebolusyon hangtud 
sa iyang katapusang ginhawa. Salmot kamo sa 
New People's Army ug moamot sa pagpasulong sa 
gubat sa katawhan ngadto sa mas bag-o ug taas 
nga ang-ang! 


PAGHANDURAW SA KAUPOD 
ni Ka Greta 


Ang imo tingog akon gina-aningal 
Malumanay, malig-on kag puno sang kaalam 
May pasensiya sa pagpahangup kag pagpamati 


Hasta maghiusa sa katuyuan kag handum nga ginamithi. 


May pagkanugon nga wala nagdugay bilang magkaupod 
Sa kalipay kag kabudlay sa bukid sang rebolusyon 
Magpaambitanay kag magtuon sa aton mga inagahin 
Ululupod nga magtrabaho para sa pagbag-o sang 
katilingban. 


Pila pa ka kaupod ang halaran sang luha 

Hasta malab-ot ang handum nga ginapangita 
Masakit batyagon nga kita ma-ulila 

Sang mga kaupod nga sa paghimakas nangin himata. 


Apang ang aton papel sa kabuhi 

Padayunon ang ila ginbayaan nga hilikuton 
May kapagsik kag puno sang entusiasmo 
Bisan pa mabudlay kag puno sang sakripisyo. 


Pareho sang suba nga indi mahubsan sang tubig 

Bisan madamo pa sang luha nga mag-agas 

Indi dapat mahubsan sang pagtinguha 

Magpadayon agud sa pagpamigos kag paghimulos mahaw-as. 


